Diari Oficial de la Generalitat Valenciana


Sumari del DOGV 9707, del 19-10-2023 (2023/10117)

RESOLUCIÓ de 2 d'octubre de 2023, de la directora general de personal Docent, per la qual, en execució de sentència, s'inclou una aspirant en la llista de persones seleccionades en el procediment convocat per l'Ordre 14/2018, de 30 d'abril, de la Conselleria d'Educació, Cultura i Esport, d'accés al cos de catedràtics d'Ensenyament Secundari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9707

Data del DOGV
:   19-10-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/10602


Data del document
:   02-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * concurs administratiu

RESOLUCIÓ de 2 d'octubre de 2023, de la directora general de personal Docent, per la qual, en execució de sentència, s'inclou una aspirant en la llista de persones seleccionades en el procediment convocat per l'Ordre 14/2018, de 30 d'abril, de la Conselleria d'Educació, Cultura i Esport, d'accés al cos de catedràtics d'Ensenyament Secundari. [2023/10925]  
Per Ordre 14/2018, de 30 d'abril, de la Conselleria d'Educació, Cultura i Esport (DOGV 8285), es va convocar procediment d'accés als cossos de catedràtics d'Ensenyament Secundari i catedràtics d'Escoles Oficials d'Idiomes, en el qual va participar Isabel García Ferrer, en l'especialitat de Biologia i Geologia.  
La interessada va interposat un recurs contenciós administratiu davant el Jutjat Degà de València, i aquest va dictar la Sentència núm. 218/2023, de 13 de juliol, de 2023, que va esdevindre ferma segons diligència d'ordenació d'11 de setembre de 2023, i en la dispositiva de la qual afirma:  
«Pertoca estimar parcialment el recurs contenciós administratiu interposat per la Sra. Isabel García Ferrer contra la Resolució de 17 d'agost de 2021, estimatòria parcial del recurs d'alçada interposat contra la llista definitiva de puntuacions i contra la llista de persones aspirants seleccionades en el marc el procediment convocat per l'Ordre 14/2018, de 30 d'abril, per la qual es convocaven procediments d'accés als cossos de catedràtics d'Ensenyament Secundari i escoles oficials d'idiomes, resolució que anul·lem quant a l'absència de còmput pel subapartat 2.2.2 de l'ordre de convocatòria, i condemnem la demandada que reconega a la recurrent una puntuació addicional de 0,15 punts pel subapartat 2.2.2, que haurà d'afegir-se als ja reconeguts en via administrativa, i desestimem el recurs en tota la resta, sense pronunciament en costes.»  
En virtut del que s'ha exposat resolc:  
  
Primer  
En execució de la Sentència núm. 218/2023, de 13 de juliol, de 2023, del Jutjat Degà de València, modificar la llista de persones aspirants que han superat el procediment selectiu d'accés al cos de catedràtics d'Ensenyament Secundari convocat per l'Ordre 14/2018, en el sentit d'incloure-hi Isabel García Ferrer, per l'especialitat de Biologia i Geologia, amb una nota de 8,6 punts.  
  
Segon  
Tancar l'expedient i elevar al Ministeri d'Educació i Formació Professional la corresponent proposta de nomenament d'Isabel García Ferrer com a funcionària de carrera del citat cos i especialitat, amb efectes econòmics i administratius d'1 de setembre de 2022, segons estableix la Resolució de 22 de maig de 2022, de la Direcció General de Centres i Personal Docent (DOGV 9355, 6 de juny).  
  
  
Tercer  
De conformitat amb el que estableix la base 10 de la convocatòria, les persones que hi accedisquen per aquest procediment estaran exemptes de la realització de la fase de pràctiques i, en cas que s'hi haja accedit per la mateixa especialitat que estiguera exercint en el moment de la resolució del present procediment, el personal funcionari romandrà com a catedràtic en el mateix destí que ocupava en el cos de procedència, sempre que aquest destí siga del mateix àmbit de l'administració educativa convocant.  
En cas que s'haja accedit per una especialitat diferent de la que estiguera exercint en el moment de la resolució del procediment, l'accés al cos de catedràtics serà efectiu quan obtinga una vacant segons els procediments de provisió de llocs reglamentaris, excepte en el cas que hi haja vacant de l'especialitat en el mateix centre.  
  
Contra la present resolució podrà promoure's, per les parts legitimades, incident d'execució de sentència davant el Jutjat Contenciós Administratiu núm. 5 de València, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 2 d'octubre de 2023.- La directora general de Personal Docent: Sonia Amelia Sancho de Vicente.